ટ્રમ્પ સામે મહાભિયોગ ખટલાની માગ, અમેરિકામાં મૂલર રિપોર્ટનો વિવાદ\nડેમોક્રેટ્સ માંગણી કરી રહ્યા છે કે આ રિપોર્ટ તૈયાર કરનાર રોબર્ટ મૂલર કૉંગ્રેસ સામે હાજર થાય અને આ રિપોર્ટ વિશે જાહેરમાં નિવેદન નોંધાવે. 

ગુરુવારે આ રિપોર્ટ રજુ કરવામાં આવ્યો હતો.

આ સંપાદિત રિપોર્ટ મુજબ રાષ્ટ્રપતિ ડોનાલ્ડ ટ્રમ્પે મૂલરને તેમના પદ પરથી હટાવવાના પ્રયાસ કર્યા હતા. 

આ રિપોર્ટમાં મુજબ ટ્રમ્પના ચૂંટણીપ્રચાર અને રશિયા વચ્ચે કોઈ ગુનાહિત સાંઠગાંઠ જોવા મળી નથી પણ તેઓ કાયદાકીય ચોકસાઈ સાથે એ નથી કહી શકતા કે ડોનાલ્ડ ટ્રમ્પે આ તપાસમાં અડચણ ઊભી કરી નહોતી.

આ રિપોર્ટ અંગે ડેમોક્રેટિક પાર્ટીના સભ્યોએ એક નોટિસ પાઠવીને સંપૂર્ણં રિપોર્ટની માગ કરી છે. 

ડેમોક્રેટ નેતા અને સદનની ન્યાયિક સમિતિના ચેરમૅન જૅરી નેડલરે કહ્યું કે તેઓ રજૂ કરવામાં આવેલા આ રિપોર્ટ પર વિશ્વાસ કરી શકે તેમ નથી.

તમે આ વાંચ્યું કે નહીં?

'સંપૂર્ણ વિજય'

શુક્રવારે ડેમોક્રેટિક પાર્ટી તરફથી રાષ્ટ્રપતિ પદના ઉમેદવાર એલિઝાબૅથ વૉરેને ટ્રમ્પ પર મહાભિયોગ ચલાવવાની માગ કરી હતી.

મૂલરના રિપોર્ટમાં કહેવાયું છે, "તથ્યોની પૂર્ણ તપાસ બાદ જો અમને એવો વિશ્વાસ હોત કે રાષ્ટ્રપતિએ ન્યાયમાં અડચણ ઊભી નથી કરી, તો અમે એવું કહી શક્યા હોત. પણ અમે તથ્યોના આધારે અને કાયદાકીય સ્તરે એવું કહી શકતા. નથી'' 

"તે મુજબ, આ રિપોર્ટમાં એ તારણ કાઢવામાં નથી આવ્યું કે રાષ્ટ્રપતિએ અપરાધ કર્યો છે પરંતુ તેમને દોષમુક્ત પણ કરવામાં આવ્યા નથી."

રાષ્ટ્રપતિ ડોનાલ્ડ ટ્રમ્પની કાયદાકીય ટીમ આ રિપોર્ટને પોતાનો 'સંપૂર્ણ વિજય' કહે છે. 

ટ્રમ્પની કાયદાકીય ટીમેના નિવેદનમાં કહેવાયું છે કે અમે શરૂઆતથી આ જ કહી રહ્યા હતા. 

નિવેદન મુજબ, 17 મહિનાની તપાસ, 500 સાક્ષીઓના નિવેદન, 500 સર્ચ વૉરંટ, 14 લાખ પાનાની તપાસ અને રાષ્ટ્રપતિ તરફથી અભૂતપૂર્વ સહયોગ બાદ એ સ્પષ્ટ થઈ ગયું છે કે આમાં કોઈ ગુનાહિત ભૂલ થઈ નથી. 

જ્યારે ટ્રમ્પે ટ્વીટ કરીને કહ્યું છે કે 'કોઈ સાંઠ-ગાંઠ નહીં, કોઈ અડચણ નહીં, નફરત કરનારાઓ અને રેડિકલ ડેમોક્રેટ્સ માટે ગેમ ઓવર.'

શું છે રિપોર્ટમાં

રૉબર્ટ મ્યુલર

448 પાનાનો સંપાદિત રિપોર્ટ લગભગ બે વર્ષની તપાસ બાદ મૂલર તૈયાર કર્યો છે. 

માર્ચ મહિનામાં ઍટર્ની જનરલ વિલિયમ બારે આ રિપોર્ટનો સાર કૉંગ્રેસમાં રજુ કર્યો હતો જેમાં તેમણે કહ્યું હતું કે રાષ્ટ્રપતિએ ન્યાયમાં અડચણ ઊભી કરી તેના પુરાવા અપૂરતા છે. 

2016ની રાષ્ટ્રપતિ ચૂંટણી બાદ એવા આરોપો મોટા પાયે લગાવવામાં આવ્યા હતાં કે ચૂંટણીમાં રશિયાએ કથિત હસ્તક્ષેપ...\n\ntl;dr:
અમેરિકામાં 2016ની રાષ્ટ્રપતિ ચૂંટણીમાં રશિયાના કથિત હસ્તક્ષેપ પર રિપોર્ટ આવ્યા બાદ રાષ્ટ્રપતિ ડોનાલ્ડ ટ્રમ્પ પર વિપક્ષી ડેમોક્રેટ્સનું દબાણ યથાવત છે.